

LATVIJAS REPUBLIKA

# **LUDZAS NOVADA PAŠVALDĪBA**

### Reģistrācijas Nr.90000017453, Raiņa iela 16, Ludza, Ludzas novads, LV–5701

### Tālrunis (+371) 65707400, e-pasts: pasts@ludzasnovads.lv

Ludzā

APSTIPRINĀTS

ar Ludzas novada pašvaldības

izpilddirektora p.i. M.Romanovskas

08.07.2024. rīkojumu Nr.3.1.1.4/2024/49

**Atklāta konkursa nolikums**

**“Par kandidātu atlasi uz Ludzas novada pašvaldības iestādes “Ludzas novada pašvaldības centrālā administrācija” Finanšu un grāmatvedības nodaļas**

**finanšu ekonomista amatu”**

**I. Vispārīgie jautājumi**

1. Nolikums nosaka kārtību, kādā tiek organizēta un nodrošināta kandidātu (turpmāk – arī Pretendenti) atlase un vērtēšana uz Ludzas novada pašvaldības iestādes “Ludzas novada pašvaldības centrālā administrācija” Finanšu un grāmatvedības nodaļas finanšu ekonomista (turpmāk – Finanšu ekonomists) amatu, profesijas klasifikatora kods 2631 05.

2. Atklāta konkursa uz Finanšu ekonomista amatu (turpmāk – Konkurss) mērķis ir noskaidrot un izvēlēties atbilstošāko kandidātu Finanšu ekonomista amatam.

3. Konkursa rīkošanas tiesiskais pamats ir Pašvaldību likuma 20.panta piektā daļa, kura nosaka, ka Pašvaldību darbiniekus, kas ir valsts amatpersonas atbilstoši likumam “Par interešu konflikta novēršanu valsts amatpersonas darbībā”, izraugās atklātā konkursā.

4. Konkursa uzdevums ir izvērtēt kandidātu profesionālo sagatavotību un atbilstību Finanšu ekonomista amatam atbilstoši šajā nolikumā noteiktajiem vērtēšanas kritērijiem.

5. Konkursa Pretendentu atlasi un vērtēšanu veic Konkursa vērtēšanas komisija (turpmāk – Komisija) trīs locekļu sastāvā, kas izveidota ar Ludzas novada pašvaldības izpilddirektora rīkojumu.

6. Komisija Pretendentus izvērtē un lēmumus pieņem sēdēs, kuras vada Komisijas priekšsēdētājs vai tā prombūtnes laikā nozīmēts Komisijas loceklis. Komisijas sēdes protokolē Komisijas sēžu protokolētājs. Komisijas sēžu protokolus paraksta Komisijas priekšsēdētājs un Komisijas sēžu protokolētājs.

7. Komisija ir lemttiesīga, ja tās sēdē piedalās ne mazāk kā divi Komisijas locekļi. Komisija lēmumus pieņem ar vienkāršu balsu vairākumu, ja, pieņemot lēmumu, balsu skaits sadalās vienādi, izšķirošā ir Komisijas priekšsēdētāja balss.

**II. Pretendentiem izvirzāmās prasības**

8. Finanšu ekonomista kandidātam izvirzāmās izglītības, iepriekšējās darba pieredzes un kompetences prasības:

8.1. akadēmiskā vai otrā līmeņa profesionālā augstākā izglītība ekonomikā;

8.2. profesionālā darba pieredze budžeta plānošanas, grāmatvedības uzskaites vai finanšu vadības jomā, atbilstoša darba pieredze valsts vai pašvaldības institūcijā, izšķiroties par pretendenta atbilstību, var tikt uzskatīta par priekšrocību;

8.3. zināšanas par budžeta plānošanas, izdevumu analīzes un finanšu vadības principiem;

8.4. zināšanas par amata kompetencē esošu jomu regulējošiem normatīvajiem aktiem, spēja tajos orientēties un piemērot tos;

8.5. izpratne par pašvaldības darbību, tās organizatorisko struktūru un pārvaldes sistēmu;

8.6. konceptuāla un analītiska domāšana, prasme identificēt problēmas, saskatīt cēloņu un seku sakarības, izdarīt atbilstošus secinājumus un piedāvāt risinājumus un alternatīvas;

8.7. augsta atbildības sajūta un precizitāte, spēja racionāli plānot un organizēt savu darbu;

8.8. prasme patstāvīgi pieņemt lēmumus un uzņemties atbildību, spēja pielāgoties dinamiskai darba videi;

8.9. labas sadarbības, komunikācijas un prezentācijas prasmes, spēja strādāt komandā;

8.10. prasme darbā ar informācijas tehnoloģijām un biroja tehniku, prasme strādāt ar elektroniskajām datu bāzēm un elektroniskajām dokumentu vadības sistēmām un biznesa inteliģences rīkiem;

8.11. valsts valodas prasme normatīvajos aktos valsts valodas lietošanas jomā noteiktajā apjomā (C1 līmenis).

**III. Konkursa izsludināšana un pieteikumu iesniegšana**

9. Konkursu izsludina Ludzas novada pašvaldības tīmekļvietnē [www.ludzasnovads.lv](http://www.ludzasnovads.lv) sadaļā “Vakances”, Nodarbinātības valsts aģentūras tīmekļvietnē [www.cvvp.nva.gov.lv](http://www.cvvp.nva.gov.lv), kā arī Ludzas novada pašvaldības sociālo tīklu kontos, norādot Pretendentiem izvirzītās prasības, iesniedzamos dokumentus, pieteikumu iesniegšanas termiņu, vietu un kārtību, kādā saņemama ar dalību Konkursā saistītā informācija.

10. Finanšu ekonomista amata Pretendentu pieteikšanās un nepieciešamo dokumentu iesniegšanas termiņš – **2024. gada 25. jūlijam plkst.17.00**.

11. Kontaktpersona detalizētākas informācijas saņemšanai – Līga Mežule, tālr. 26338580, Mareks Bulis, tālr. 65707132.

12. Pretendenti noteiktajā termiņā iesniedz šādus pieteikuma dokumentus:

12.1. personīgi parakstīta un datēta motivēta pieteikuma vēstule;

12.2. dzīves apraksts (Curriculum Vitae), kurā iekļauta informācija vismaz par: izglītību (norādot izglītības iestādi, izglītības iegūšanas gadu, iegūto kvalifikācijas līmeni), profesionālo darba pieredzi (norādot darba vietas nosaukumu, nepieciešamo informāciju par darba vietu, ieņemamo amatu, attiecīgās darba pieredzes gūšanas laiku, ilgumu, pieredzes jomu un galvenos pienākumus), kā arī pašvērtējumu par valodu zināšanām un kontaktinformāciju (elektroniskā pasta adresi, telefona numuru);

12.3. izglītību apliecinošo dokumentu kopijas (ja augstāko izglītību apliecinošs dokuments iegūts ārvalstīs, jāpievieno Akadēmiskās informācijas centra izziņas kopija par to, kādam Latvijā piešķirtam akadēmiskajam grādam vai diplomam atbilst izglītības dokuments);

12.4. valsts valodas prasmi apliecinoša dokumenta kopiju, atbilstoši nepieciešamajam valsts valodas prasmes līmenim un pakāpei – C līmenis 1 pakāpe (izņemot personas, kuras ieguvušas pamata, vidējo vai augstāko izglītību akreditētās programmās latviešu valodā);

13. Iesniedzot pieteikumu un tam pievienotos dokumentus, Pretendents apliecina, ka piekritis Konkursa noteikumiem un savu personas datu apstrādei.

14. Pretendenti pieteikumu Konkursam var iesniegt elektroniska dokumenta veidā, kas parakstīts ar drošu elektronisku parakstu un satur laika zīmogu saskaņā ar normatīvajiem aktiem par elektronisko dokumentu noformēšanu, nosūtot uz Ludzas novada pašvaldības oficiālo elektronisko adresi (e-adresi): DEFAULT@90000017453 vai elektroniskā pasta adresi: pasts@ludzasnovads.lv ar norādi "***Pieteikums konkursam uz Ludzas novada pašvaldības Finanšu un grāmatvedības nodaļas finanšu ekonomista amatu***".

15. Ludzas novada pašvaldības administrācijas sekretāre dokumentu vadības sistēmā “LIETVARIS” reģistrē Konkursa nolikuma 10. punktā noteiktajā termiņā saņemtos Pretendentu pieteikumus.

16. Uz Ludzas novada pašvaldības oficiālo elektronisko adresi (e-adresi) vai elektroniskā pasta adresi: pasts@ludzasnovads.lv nosūtītie pieteikumi tiks vērtēti, ja tie tiks saņemti Ludzas novada pašvaldībā līdz Konkursa nolikuma 10. punktā noteiktajam termiņam. Pēc šī termiņa saņemtie pieteikumi netiek vērtēti, kā arī netiek vērtēti pieteikumi, kuri nesatur visus Konkursa nolikuma 12. punktā norādītos dokumentus.

17. Ja noteiktajā termiņā pieteikumu nav iesniedzis neviens Pretendents, Konkursa komisija nosaka Konkursa pieteikumu iesniegšanas termiņa pagarinājumu.

**IV. Pretendentu vērtēšana**

18. Pretendentu atbilstība finanšu ekonomista amatam izvirzītajām prasībām tiek vērtēta divās kandidātu atlases kārtās:

18.1. Konkursa pirmā kārta – Pretendentu izvērtēšana atbilstoši iesniegtajiem dokumentiem un Pretendentu, kas atbilst nolikuma 8. punktā izvirzītajām prasībām, uzaicināšana uz konkursa otro kārtu;

18.2. Konkursa otrā kārta – Pretendentu kompetenču vērtēšana paplašinātā intervēšanā.

19. Lai nodrošinātu Pretendenta atbilstības pārbaudi, Komisija ir tiesīga lūgt Pretendentu uzrādīt dokumentu oriģinālus un iesniegt papildu dokumentus vai informāciju.

Komisijai ir tiesības pieprasīt no institūcijām papildu dokumentus vai informāciju, kas nepieciešama lēmuma pieņemšanai par Pretendenta atbilstību Konkursā izvirzītajām prasībām.

20. Pirms Pretendentu izvērtēšanas katrs Komisijas loceklis paraksta Konkursa komisijas locekļa apliecinājumu (1.pielikums).

21. Konkursa pirmajā kārtā Komisija izvērtē Kandidātu iesniegtos dokumentus, pārbauda to atbilstību Konkursa nolikuma prasībām un kritērijiem.

22. Katrs Komisijas loceklis savu vērtējumu par Pretendenta atbilstību Konkursa pirmās kārtas vērtēšanas kritērijiem ieraksta Pretendentu atbilstības prasībām novērtējuma veidlapā (2.pielikums). Maksimālais pirmajā kārtā iegūstamais punktu skaits ir 8.

23. Uz Konkursa otro kārtu tiek virzīti (vēlams) trīs Pretendenti, kuri saņēmuši augstāko punktu skaitu Konkursa pirmajā kārtā. Komisija var lemt arī par lielāku uz otro kārtu virzāmo Pretendentu skaitu.

24. Ja Konkursa pirmajā kārtā neviens no Pretendentiem neatbilst Finanšu ekonomista amatam izvirzītajām izglītības, iepriekšējās darba pieredzes prasībām, Komisija pieņem lēmumu noslēgt Konkursu bez rezultāta, par ko informē Ludzas novada pašvaldības izpilddirektoru.

25. Komisijas sēžu protokolētājs uzaicina Konkursa otrajai kārtai izvirzītos Pretendentus uz interviju, nosūtot uzaicinājumu elektroniski uz Pretendenta pieteikumā norādīto elektronisko pasta adresi, informējot par intervijas norises laiku un vietu.

26. Pretendenta neierašanās uz Konkursa otrās kārtas interviju uzaicinājumā norādītajā intervijas norises laikā un vietā, ja Pretendents pirms plānotās intervijas nav sniedzis informāciju par neierašanās attaisnojošiem iemesliem, uzskatāma par Pretendenta kandidatūras atsaukumu.

27. Konkursa otrajā kārtā Komisija veic Pretendentu intervēšanu, kuras laikā katrs Komisijas loceklis izvērtē Pretendenta, kas izvirzīts Konkursa otrajai atlases kārtai, zināšanu, kompetenču kopumu un atbilstību Finanšu ekonomista amatam izvirzītajiem kritērijiem, Pretendenta motivāciju pretendēt uz amatu.

28. Intervijas ar Pretendentiem, kuri izvirzīti uz Konkursa otro kārtu, notiek slēgtās sēdēs. Intervijas laikā Pretendenti raksturo līdzšinējo darba pieredzi, izglītību, kvalifikāciju, motivāciju, kā arī atbild uz Komisijas jautājumiem saistībā ar amata profilam izvirzītajām nepieciešamajām zināšanām un kompetencēm.

29. Katrs Komisijas loceklis savu vērtējumu par Pretendenta atbilstību Konkursa otrās kārtas vērtēšanas kritērijiem ieraksta Pretendentu atbilstības prasībām novērtējuma veidlapā (3.pielikums). Maksimālais otrajā kārtā iegūstamais punktu skaits ir 37.

30. Komisijas locekļi var lūgt, lai Komisijas sēdes protokolā tiktu norādīts viņu atšķirīgais viedoklis par Komisijas pieņemto lēmumu.

31. Komisija pieņem lēmumu par Pretendentu atbilstību Finanšu ekonomista amatam izvirzītajām prasībām, pamatojoties uz Konkursa abās atlases kārtās iegūto punktu kopsummas rezultātu.

32. Konkursa abu atlases kārtu vērtējumu apkopojumu veic Komisijas sēžu protokolētājs.

33. Par atbilstošāko Finanšu ekonomista amatam tiek noteikts Pretendents, kas Konkursa otrajā kārtā saņēmis augstāko punktu skaitu.

34. Ja Pretendenti saņēmuši vienādu punktu skaitu, priekšrocība ieņemt amatu ir Pretendentam, kuram ir lielāka amatam atbilstoša darba pieredze valsts vai pašvaldības institūcijā budžeta plānošanas, grāmatvedības uzskaites vai finanšu vadības jomā.

35. Ja neviens no Pretendentiem neatbilst Finanšu ekonomista amatam izvirzītajām prasībām, Komisija pieņem lēmumu neizvirzīt nevienu Pretendentu iecelšanai Finanšu ekonomista amatā, pārtraucot Pretendentu novērtēšanas procesu, par to informējot Ludzas novada pašvaldības izpilddirektoru.

36. Šā Konkursa nolikuma 35. punktā minētajā gadījumā Ludzas novada pašvaldības izpilddirektors ir tiesīgs ierosināt atkārtotu Konkursu.

37. Konkursa komisijas protokola izrakstu par Konkursa rezultātiem – Finanšu ekonomista amata kandidātu, kurš ieguvis Konkursa komisijas augstāko novērtējumu saskaņā ar iegūto punktu kopskaitu un komisijas galīgo lēmumu, Komisija iesniedz Ludzas novada pašvaldības izpilddirektoram lēmuma par Pretendenta pieņemšanu darbā pieņemšanai.

38. Komisijas sēžu protokolētājs informē Pretendentus, kuri tika intervēti, par Konkursa rezultātiem, nosūtot informāciju elektroniski uz Pretendenta pieteikumā norādīto elektroniskā pasta adresi.

**V. Noslēguma jautājumi**

39. Iesniegtie pieteikumu dokumenti kandidātam atpakaļ netiek izsniegti, izņemot gadījumu, ja pretendents rakstveidā pieprasa iesniegto dokumentu izsniegšanu.

40. Konkursa dokumentiem ir noteikts ierobežotas pieejamības statuss, un Konkursa komisijas locekļiem, kā arī Konkursa norisē iesaistītajām personām nav tiesību tos izpaust.

41. Konkursa pieteikuma dokumentos norādītie personas dati tiks apstrādāti, lai nodrošinātu Konkursa atlases norisi.

42. Personas datu apstrādes pārzinis ir Ludzas  novada pašvaldība, kontaktinformācija: Raiņa iela 16, Ludza, Ludzas novads, LV-5701, tālrunis: +371 65707400, elektroniskā pasta adrese: pasts@ludzasnovads.lv.

Ludzas novada pašvaldības izpilddirektora p.i. Mārīte Romanovska

**1.pielikums**

Atklāta konkursa nolikumam

“Par kandidātu atlasi uz Ludzas novada pašvaldības iestādes

“Ludzas novada pašvaldības centrālā administrācija”

Finanšu un grāmatvedības nodaļas

finanšu ekonomista amatu”

**Konkursa komisijas locekļa apliecinājums**

Ar Ludzas novada pašvaldības izpilddirektora p.i. M.Romanovskas \_\_\_. gada \_\_\_. rīkojumu Nr. \_\_ ir izveidota komisija Ludzas novada pašvaldības iestādes “Ludzas novada pašvaldības centrālā administrācija” Finanšu un grāmatvedības nodaļas finanšu ekonomista amata kandidātu izvērtēšanai.

Dalībai Konkursā saņemti pieteikumi no šādiem kandidātiem:

|  |
| --- |
|  |
| (vārds, uzvārds) |
|  |
| (vārds, uzvārds) |
| (vārds, uzvārds) |

Ņemot vērā interešu konflikta novēršanas un fizisko personu datu aizsardzības prasības, es, nominācijas komisijas loceklis(-e) \_\_\_\_\_\_\_\_\_\_\_\_\_\_\_\_\_\_\_, apliecinu, ka:

1) nav tādu apstākļu, kuru dēļ varētu uzskatīt, ka esmu jebkādā veidā ieinteresēts(-a) minēto kandidātu izvēlē;

2) nepārstāvu neviena minētā kandidāta intereses, neesmu neviena minētā kandidāta pašreizējais vai bijušais tiešais vadītājs vai tiešais padotais (pēdējos 24 mēnešus);

3) neesmu minēto kandidātu radinieks(-ce) līdz otrajai radniecības pakāpei, laulātais
(-ā) vai svainis(-e) līdz pirmajai svainības pakāpei vai persona, ar kuru viņam(-ai) ir kopīga saimniecība;

4) lēmumu pieņemšana vai piedalīšanās lēmumu pieņemšanā neietekmē manas, manu radinieku līdz otrajai radniecības pakāpei, laulātā(-ās) vai svaiņa(-nes) līdz pirmajai svainības pakāpei vai personas, ar kuru ir kopīga saimniecība, vai darījuma partneru personiskās vai mantiskās intereses;

5) kandidātu vērtēšanas procesā iegūtā informācija par pretendentiem netiks nodota vai izpausta trešajām personām, kā arī netiks veiktas citas darbības, kas būtu pretrunā ar normatīvajos aktos noteikto regulējumu fiziskās personas datu aizsardzības jomā;

6) esmu brīdināts(-a), ka par nepatiesu ziņu sniegšanu šajā apliecinājumā, kā arī par Konkursa komisijas darbā iegūtās informācijas izpaušanu un citiem šīs informācijas aizsardzības pasākumu pārkāpumiem tikšu saukts(-a) pie disciplināratbildības, administratīvās atbildības vai kriminālatbildības.

Atstatu sevi no šāda(-u) kandidāta(-u) vērtēšanas:

|  |
| --- |
|  |
| (vārds, uzvārds) |
|  |
| (vārds, uzvārds) |

|  |  |  |
| --- | --- | --- |
|  |  |  |
| (datums)  |  | (paraksts) |

**2.pielikums**

Atklāta konkursa nolikumam

“Par kandidātu atlasi uz Ludzas novada pašvaldības iestādes

“Ludzas novada pašvaldības centrālā administrācija”

Finanšu un grāmatvedības nodaļas

finanšu ekonomista amatu”

Kandidātu uz Ludzas novada pašvaldības iestādes

“Ludzas novada pašvaldības centrālā administrācija”

Finanšu un grāmatvedības nodaļas finanšu ekonomista amata atbilstības prasībām novērtējuma veidlapa

***Kandidāta vārds, uzvārds***

|  |  |  |  |  |
| --- | --- | --- | --- | --- |
| **Maksimālais punktu skaits** | **Kritērijs** | **Vērtējuma intervāls** | **Piešķirtie punkti / atbilstība** | **Piezīmes** |
| **PIRMĀ KĀRTA – ATBILSTĪBAS PĀRBAUDE** ***Maksimālais pirmajā kārtā iegūstamais punktu skaits – 8 punkti.****Uz Konkursa otro kārtu (interviju) tiek izvirzīti trīs pretendenti, kuri Konkursa pirmajā atlases kārtā ieguvuši augstāko punktu skaitu un kuri novērtējuma veidlapas 2.punkta saņēmuši vērtējumu “atbilst”.* *Komisija var lemt arī par lielāku uz otro kārtu virzāmo pretendentu skaitu.* |
| **1. Izglītība** (pretendenti atbilstību izvirzītajai prasībai apliecina iesniedzot izglītību apliecinošu dokumentu kopijas) |
| **3 punkti** | Iegūta **akadēmiskā vai otrā līmeņa profesionālā augstākā izglītība ekonomikas jomā (maģistra grāds)** | 3 punkti |  |  |
| Iegūta **akadēmiskā vai otrā līmeņa profesionālā augstākā izglītība ekonomikas jomā (bakalaura grāds)** | 2 punkti |  |  |
| Iegūta **akadēmiskā vai otrā līmeņa profesionālā augstākā izglītība** | 1 punkti |  |  |
| Nav iegūta akadēmiskā vai otrā līmeņa profesionālā augstākā izglītība | 0 punkti |  |  |
| **2. VALODU ZINĀŠANAS** (pretendenti atbilstību izvirzītajai valsts valodas zināšanu prasībai apliecina likumā noteiktajā gadījumā, iesniedzot dokumenta kopiju, kas apliecina valsts valodas prasmi normatīvajos aktos valsts valodas lietošanas jomā noteiktajā apjomā) |
| **Atbilst/ neatbilst** | **2.1. Valsts valodas zināšanas** C1 līmenī. | Atbilst/ neatbilst |  |  |
| **3. DARBA PIEREDZE** (pretendenti darba pieredzi šajā prasībā apliecina, to izklāstot iesniegtajos dokumentos, ja nepieciešams, precizējot otrās kārtas intervijas laikā). |
| **5 punkti** | **3.1.** **Profesionālā darba pieredze budžeta plānošanas, grāmatvedības uzskaites vai finanšu vadības** **jomā** (atbilstoši CV norādītajai informācijai)*Novērtēšanas kritēriji:**- Ir profesionālā darba pieredze budžeta plānošanas, grāmatvedības uzskaites vai finanšu* *vadības* *jomā valsts vai pašvaldības institūcijā (5 punkti);**- Ir profesionālā darba pieredze budžeta plānošanas, grāmatvedības uzskaites vai finanšu* *vadības jomā (3-4 punkti);**- Ir profesionālā pieredze citās finanšu nozarēs (1-2 punkti);**- Nav darba pieredzes (0 punkti).*  | 0 – 5 punkti |  |  |
|  | **Vērtējums pirmajā kārtā:** | Kopā 8 punkti |  |  |

Konkursa komisijas priekšsēdētājs/loceklis ­­ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums un paraksts:

**3.pielikums**

Atklāta konkursa nolikumam

“Par kandidātu atlasi uz Ludzas novada pašvaldības iestādes

“Ludzas novada pašvaldības centrālā administrācija”

Finanšu un grāmatvedības nodaļas

finanšu ekonomista amatu”

Kandidātu uz Ludzas novada pašvaldības iestādes

“Ludzas novada pašvaldības centrālā administrācija”

Finanšu un grāmatvedības nodaļas finanšu ekonomista amata atbilstības prasībām novērtējuma veidlapa

***Kandidāta vārds, uzvārds***

|  |  |  |  |  |
| --- | --- | --- | --- | --- |
| **Maksimālais punktu skaits** | **Kritērijs**  | **Vērtējuma intervāls** | **Piešķirtie punkti / atbilstība** | **Piezīmes** |
| **OTRĀ KĀRTA – INTERVIJA/ KOMPETENČU NOVĒRTĒŠANA*****Maksimālais otrajā kārtā iegūstamais punktu skaits – 37 punkti.***  |
| **4. ZINĀŠANAS UN IZPRATNE** (tiek vērtētas otrās kārtas intervijas laikā ņemot vērā pretendenta sniegtās atbildes) |
| **15 punkti** | **4.1.** **Zināšanas par budžeta plānošanas, izdevumu analīzes un finanšu vadības principiem**.*Vērtējums:**Izcili – 5 punkti**Ļoti labi – 4 punkti**Labi – 3 punkti**Vidēji – 2 punkti**Vāji – 1 punkts**Nevar novērtēt / nav vērtējuma – 0 punkti* | 0 – 5 punkti |  |  |
| **4.2. Zināšanas par amata kompetencē esošu jomu regulējošiem normatīvajiem aktiem, spēja tajos orientēties un piemērot tos.***Vērtējums:**Izcili – 5 punkti**Ļoti labi – 4 punkti**Labi – 3 punkti**Vidēji – 2 punkti**Vāji – 1 punkts**Nevar novērtēt / nav vērtējuma – 0 punkti* | 0 – 5 punkti |  |  |
| **4.3. Izpratne par pašvaldības darbību, tās organizatorisko struktūru un pārvaldes sistēmu**.*Vērtējums:**Izcili – 5 punkti**Ļoti labi – 4 punkti**Labi – 3 punkti**Vidēji – 2 punkti**Vāji – 1 punkts**Nevar novērtēt / nav vērtējuma – 0 punkti* | 0 – 5 punkti |  |  |
| **5. VALODU ZINĀŠANAS**  |
| **Atbilst/ neatbilst** | **5.1. Valsts valodas zināšanas** C1 līmenī. | Atbilst/ neatbilst |  |  |
| **6. KOMPETENCES** (kompetences tiek vērtētas otrās kārtas intervijas laikā ņemot vērā pretendenta sniegtās atbildes) |
| **20 punkti** | **6.1. Konceptuāla un analītiska domāšana, prasme identificēt problēmas, saskatīt cēloņu un seku sakarības, izdarīt atbilstošus secinājumus un piedāvāt risinājumus un alternatīvas.** *Vērtējums:**Izcili – 5 punkti**Ļoti labi – 4 punkti**Labi – 3 punkti**Vidēji – 2 punkti**Vāji – 1 punkts**Nevar novērtēt / nav vērtējuma – 0 punkti* | 0 – 5 punkti |  |  |
| **6.2. Augsta atbildības sajūta un precizitāte, spēja racionāli plānot un organizēt savu darbu**.*Vērtējums:**Izcili – 5 punkti**Ļoti labi – 4 punkti**Labi – 3 punkti**Vidēji – 2 punkti**Vāji – 1 punkts**Nevar novērtēt / nav vērtējuma – 0 punkti* | 0 – 5 punkti |  |  |
| **6.3. Prasme patstāvīgi pieņemt lēmumus un uzņemties atbildību, spēja pielāgoties dinamiskai darba videi**.*Vērtējums:**Izcili – 5 punkti**Ļoti labi – 4 punkti**Labi – 3 punkti**Vidēji – 2 punkti**Vāji – 1 punkts**Nevar novērtēt / nav vērtējuma – 0 punkti* | 0 – 5 punkti |  |  |
| **6.4. Labas sadarbības, komunikācijas un prezentācijas prasmes, spēja strādāt komandā**.*Vērtējums:**Izcili – 5 punkti**Ļoti labi – 4 punkti**Labi – 3 punkti**Vidēji – 2 punkti**Vāji – 1 punkts**Nevar novērtēt / nav vērtējuma – 0 punkti* | 0 – 5 punkti |  |  |
| **Atbilst/ neatbilst** | **6.5. Prasmes darbā ar informācijas tehnoloģijām un biroja tehniku, prasme strādāt ar elektroniskajām datu bāzēm un elektroniskajām dokumentu vadības un citām sistēmām** (atbilstoši CV norādītajai informācijai). | Atbilst/ neatbilst |  |  |
| **7. MOTIVĀCIJA** (pretendenta motivācija tiek vērtēta otrās kārtas intervijas laikā ņemot vērā pretendenta sniegtās atbildes) |
| **2 punkti** | **Motivācija pretendēt uz amatu**.*Vērtējums:**Pretendents ir lielā mērā motivēts pretendēt uz amatu – 2 punkti**Pretendents kopumā ir motivēts pretendēt uz amatu, taču ir arī bažas vai neskaidrības – 1 punkts**Pretendents nespēj pamatot savu motivāciju pretendēt uz amatu – 0 punkti* | 0 - 2 punkti |  |  |
|  | **Vērtējums otrajā kārtā:** | Kopā 37 punkti |  |  |

Konkursa komisijas priekšsēdētājs/loceklis ­­ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums un paraksts: